Eesti finantsstabiilsuse  üldine riskihinnang on eelmise aasta hilissügisega võrreldes muutunud väga vähe. Eelkõige on majanduskasvu kiirenedes alanenud laenukvaliteeti ohustavad Eesti-sisesed riskid. Kui lähtuda prognoositud majanduskasvust ja finantskeskkonna arengust, siis pankade kasumlikkus ja kapitaliseeritus tõenäoliselt suureneb. Samas võib Eesti laenuvõtjate maksevõime intressimäärade mõõdukat tõusu ning samal ajal reaaltulu tagasihoidlikku kasvu arvestades mõnevõrra halveneda. Välisriskid ei ole Euroopa võlakriisi püsimise  tõttu muutunud. Euroopa Pangandusjärelevalve läbi viidava pankade tugevusanalüüsi tulemuste avalikustamine ja sellega kaasnevad meetmed peaksid aitama pankade rahastamisriske vähendada.